作者：李曾伯
词牌/韵律：摸鱼儿

paragraphs: 对垂弧、引觞一笑，凄凉薄分天气。
丁年驰骛弓刀后，报国孤忠自许。
堪叹处。
今老矣，强颜犹踵邯郸步。
安能远举。
谩目送征鸿，梦劳胡蝶，无计便归去。
清闲禄，旧说天公靳予。
何时松菊村墅。
生非燕颔鸢肩相，岂是觚棱鹓鹭。
收拾取。
休直似、文渊定远空怀土。
阿戎可语。
待乞得身还，屏伊世累，甘受作诗苦。